**CENU APTAUJA NR. TNPz 2025/130**

**“Rojas Jūras zvejniecības muzeja un Rojas Jūras zvejniecības muzeja filiāles “Kaltenes klubs” apkures sistēmas apkope un apkures katla lietderības pārbaude”**

**INSTRUKCIJA PRETENDENTAM**

1. **Iepirkuma priekšmets:**
	1. **Iepirkuma priekšmets:** Rojas Jūras zvejniecības muzeja un Rojas Jūras zvejniecības muzeja filiāles “Kaltenes klubs” apkures sistēmas apkope un apkures katla lietderības pārbaude.
	2. Darbu izpildes termiņš: 4 (četru) nedēļu laikā no līguma noslēgšanas brīža.
	3. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2025. gada 29. oktobrim plkst. 10:00.**
	2. Kontaktpersona: Rojas Jūras zvejniecības muzeja vadītāja Eva Kārkliņa, tālr. 29420976, e-pasts: rojasmuzejs@talsi.lv.
	3. Iesūtot piedāvājumu, pretendentiem **obligāti** jānorāda: Pieteikums cenu aptaujai “Rojas Jūras zvejniecības muzeja un Rojas Jūras zvejniecības muzeja filiāles “Kaltenes klubs” apkures sistēmas apkope un apkures katla lietderības pārbaude”,identifikācijas Nr. TNPz 2025/130.
3. **Piedāvājuma noformēšana:**
	1. Pretendents ir reģistrēts atbilstoši Latvijas Republikas normatīvo aktu prasībām. Pretendents iesniedz piedāvājumu, kas sastāv no aizpildīta un parakstīta:
		1. 1. pielikuma - Pieteikums un finanšu piedāvājums;
		2. 2. pielikuma – Tehniskā specifikācija;
		3. 3.pielikums – Apliecinājums par objekta apsekošanu.
4. **Piedāvājuma cena:** piedāvājumam jābūt izteiktam *eiro* bez PVN, atsevišķi jānorāda piedāvājuma cena ar PVN.
5. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai, līdz piedāvājuma iesniegšanas termiņa beigām.
6. **Samaksas nosacījumi:** Apmaksa tiek veikta 10 (desmit) darba dienu laikā pēc pakalpojuma pieņemšanas – nodošanas akta parakstīšanas un e-rēķina[[1]](#footnote-1) saņemšanas Rojas Jūras zvejniecības muzeja e-adresē (\_DEFAULT@40900031633) sekundāri e-pasta adresē: rojasmuzejs@talsi.lv.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un lokālajā tāmē noteiktajām prasībām, kā arī citos gadījumos, kas noteikti normatīvajos aktos.
1. *E – rēķins ir elektronisks dokuments, kas satur visu nepieciešamo informāciju par sniegto pakalpojumu vai iegādāto preci un atbilst ES standartam LVS NE 16931-1:2017 “Elektroniskie rēķini. 1. daļa. Elektrisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2. daļa: Standartam EN 16931-1 atbilstošo sintakšu saraksts”.* [↑](#footnote-ref-1)